162 MISSIONS DIPLOMATIQUES 



deçà. La nuict précédente, Pierre Zeni, ambassadeur desdicls Véneliens 

 icy résident, auroit toute la nuict esté près Aloisio Grity, et despcschèreiit 

 ensemble quelque messagier, je ne sçay vers où. Ce matin Aloisio Grity 

 nous a mandé que nous irions le lendemain vers Imbrahim Bassa. Ce- 

 pendant nous estions en grand double pour sçavoir à quoy tendoyent les 

 six galères de Georges Grity, pour ce que nous craindions que ce ne fust 

 pour occuper les cottes de Liburnie, mais nostre saws nous asseura qu'il 

 tiroit vers Barbarossa, pour luy commander de soy tenir quoy^ selon que 

 avoit déclairé Aloisio Grity. Ce mesme jour la guerre a esté publiée contre 

 le Sophy, avec commandement à touts ceux qu'appartenoit d'eux tenir 

 pretz pour suivre le seigneur Imbrahim Bassa le mois subséquent, vers 

 Analolie, pour ce que ledict Bassa debvoit hiberner en Sirie. On a rap- 

 porté qu'il y avoit grand mortalité d'hommes et de bestes en ladicte Sirie 

 et aux lieux circonvoisins, raesme qu'il n'en y avoit eu de semblable de- 

 puis cent ans ençà, pour ce que le Bassa d'icelle Sirie estoit semblable- 

 ment mort : qu'estoit la cause de la festinalion de ceulx que dessus. 



XVI°. — Mille archebusiers janitzaires partirent de bon matin de ceste 

 ville de Constantinoble, et tirèrent vers l'Anatolie, dont nous estimions 

 que le Sophy les pressoit et hastoil merveilleusement; loutesfois ilz ne fu- 

 rent long temps absents, ains accompaignèrent seullement cesluy qu'estoit 

 nouvellement créé Bassa de Damasco et d'IIalapie-. Ce mesme jour, après 

 midy, entra dans le port de Constantinoble un navire de Flandre, qu'avoit 

 selon le commun bruict esté prins de Barbarossa , lequel l'envoyoit par 

 deçà avec deux lions qu'il y avoit dedans : les bannières armoyées des 

 armes de l'empereur Charles estoyent jectées dans leau , dont l'une appa- 

 roissoit encoire avecq les aigles et l'image de la Vierge Marie. L'on disoit 

 que ledict navire, devant qu'il fust prins, avoit mis en fond un galère. 

 Sur le soir veint vers nous ung turcq parlant italien, lequel, de la part 

 d' Aloisio, nous dict que le lendemain irions vers le grand Empereur et 

 vers le Bassa. 



XVII°. — Nous envoyasmes de grand matin vers Aloisio pour sçavoir 

 sy nous irions ce jourd'huy vers le grand Empereur ou vers le Bassa. Il 



' Coi, tranquille. | °- Pays d'Alep (?). 



